cyanic-selkie/wikianc huggingface dataset:
Մարդու սեռական կյանք
Սեռական վարքի ձևավորման փուլեր
Սեռական վարքի ձևավորման կարևոր փուլերից է սեռական հասունացումը։ Առողջ սեռական դիրքորոշումների ձևավորման գործում կարևոր է սեռական դաստիարակությունը։ Սերունդների բազմադարյան սեռական փորձի յուրացումը, փոխազդելով անհատական սեռական փորձի հետ, հանգեցնում է հասուն սեքսուալության և սեռական վարքի առաջացման։ Սեռական ռեակցիաների և ապրումների բնույթը, սեռական բավարարվածության աստիճանը խստորեն կախված են անհատական-տիպական առոնձնահատկություններից, բնավորությունից, հուզական և իմացական պրոցեսների յուրահատկություններից, երևակայության և գիտակցության զարգացման աստիճանից, անձնավորության առանձնահատկություններից։ Սեռական վարքի միևնույն ձները և միևնույն գործողությունները տարբեր մարդկանց մոտ, տարբեր ժամանակներում և իրադրություններում կարող են ունենալ տարբեր իմաստներ՝ կախված սեռական վարքի դրդապատճառներից և հետապնդվող նպատակներից։ Հաճախ կոնկրետ սեռական վարքը կարող է ունենալ մեկից ավելի դրդապատճառներ և ծառայել ինչպես պրոկրեացիայի (սերընդի շարունակման), այնպես էլ ռեկրեացիայի (զգայական բավականությունների ստացման), հաղորդակցման, ինքնահաստատման, ոչ ֊էրոտիկ նպատակների հասնելու միջոց։ Սեռական ֆունկցիան բնույթով զույգային է․ բնականոն սեռական փոխազդեցությունը իրագործվում է երկու անձանց միջև։ Հետևաբար, անհատի հաղորդակցելիության մակարդակը, ինքնարտահայտման ընդունակությունները, զույգի համատեղելիությունը կարևոր նշանակություն ունեն սեռական ֆունկցիայի լիարժեք իրագործման և հոգեկան բավարարվածության համար։ Ընդհանուր առմամբ կարելի է պնդել, որ սեռական վարքի ձևերը զարգանում են այնպիսի ուղղությամբ, որը հնարավորություն է տալիս անձնավորությանը հասնել բազմակողմանի ինքնաարտահայտման՝ մնալով հասարակության հետ ներդաշնակության մեջ։
Կատեգորիա:Կենսաբանություն Կատեգորիա:Անատոմիա Կատեգորիա:Հոգեբանություն Կատեգորիա:Մարդու սեռականություն Կատեգորիա:Սեքս
Ալիսա Քյուրդիան
Ալիսա Վահագի Քյուրդիան, հայ կինոօպերատոր։ Հայաստանի արվեստի վաստակավոր գործիչ (2010) ։ Առաջին կին օպերատորը հայկական նկարչական մուլտկինոյում (1969) ։
Կենսագրություն
Ալիսա Քյուրդիանը ծնվել է 1943 թվականին, Երևանում։ 1961-1964 թվականներին սովորել է Երևանի պոլիտեխնիկական ինստիտուտում, 1968 թվականին վերապատրաստվել է Մոսկվայի Սոյուզմուլտֆիլմ կինոստուդիայում (ղեկավար՝ Մ. Դրույան)։ 1965 թվականից աշխատել է Հայֆիլմ կինոստուդիայում ։
Ծանոթագրություններ
Կատեգորիա:Հայ կինոօպերատորներ Կատեգորիա:ՀՀ արվեստի վաստակավոր գործիչներ Կատեգորիա:ՀՀ մշակույթի նախարարության ոսկե մեդալակիրներ
Նիկոլայ Դենիսևիչ
Նիկոլայ Դենիսևիչ (Николай Юлианович Денисевич, ), խորհրդային զորապետ, Ծովային հետևակի ուսումնարանի պետ, ռազմա-ծովային գիտությունների թեկնածու, դոցենտ, առափնյա ծառայության գեներալ-մայոր (1941)։ ՌՍՖՍՀ Կարմիր դրոշի և ԽՍՀՄ Կարմիր դրոշի չորս շքանշանների ասպետ ։ Չորս պատերազմների մասնակից, հանդիսանում է ԽՍՀՄ-ում ծովային հետևակի զորամասերի կազմակերպիչներից մեկը։
Կենսագրություն
Նիկոլայ Դենիսևիչը ծնվել է 1893 թվականի փետրվարի 23 -ին (նոր տոմարով մարտի 7-ին) Ռուսական կայսրության Նամանգան քաղաքում (այժմ` Ուզբեկստան)։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների առաջին օրերից մասնակցել է Լենինգրադի պաշտպանությանը, եղել է Կրոնշտադի ամրացման շրջանի կազմում Լուժսկի հատվածի հրամանատարը։ Նրա հրամանատարության ներքո են գտնվել երկու առափնյա հրետանային դիվիզիոնները, ծովային հետևակի 2-րդ բրիգադան, Սեսկար և Լավենսարի կղզիների կայազորները, հրաձգային և երկաթուղային գումարտակները, Տալլինից դուրս բերված երեք երկաթուղային մարտկոցները և հատուկ նշանակության մի քանի ստորաբաժանումներ։ Բացի այդ նրան են տրվում «Բալթիեց» զրահագնացքը, երկու ծովայն զրահակատեր, «Կարմիր դրոշ» և «Վոլգա» հրետանավակները, այդ ուժերով հատվածի պարետը պետք է պաշտպաներ ծովից հրետակոծությունից և դեսանտից, ինչպես նաև համագործակցեր ցամաքային զորքերի հետ լուժսկի ամրացված դիրքերի պաշտպանության հարցում։ 1945-1947 թվականներին գլխավորել է Վիբորգի Ծովային հետևակի ուսումնարանը, 1947-1948 թվականներին եղել է տակտիկայի, առափնյա հրետանու և ծովային հետևակի տակտիկայի ամբիոնի վարիչի տեղակալը, 1948-1950 թվականներին եղել է Կլիմենտ Վորոշիլովի անվան Ռազմա-ծովային ակադեմիայի ծովային հետևակի կարգապահական ղեկավարը։ 1951 թվականի հոկտեմբերից մինչև 1955 թվականի նոյեմբերը եղել է Ռազմա-ծովային ակադեմիայի առափնյա պաշտպանության ֆակուլտետի ղեկավարը։
1955 թվականի մայիսից եղել է պահեստազորում։ Մահացել է 1965 թվականի մայիսի 9-ին Լենինգրադում։ Թաղված է Բոգոսլավյան գերեզմանատանը, մահախոսականը տպագրվել է «Կարմիր աստղ» թերթում 1965 թվականի մայիսի 13-ին։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Հայրենական մեծ պատերազմի մասնակիցներ Կատեգորիա:Լենինի շքանշանի ասպետներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Կարմիր դրոշի շքանշանի ասպետներ
Արդարության երթ (2017)
Արդարության քայլերթ (Adalet yürüyüşü), խաղաղ քայլերթ Թուրքիայում, որը սկսվել է 2017 թվականի հունիսի 15-ին և ավարտվել 2017 թվականի հուլիսի 15-ին։ Քայլերթը սկսվել է Անկարայում և ավարտվել Ստամբուլի Մալթեփե շրջանում։ Քայլերթի նպատակը հասարակ քաղաքացիների բողոքի արտահայտումն էր, ընդդեմ կառավարության կողմից իրականացվող գործողությունների՝ հատկապետ հեղաշրջման անհաջող փորձի արդյունքում իրականացվող ձերբակալությունների։ Հեղաշրջման փորձից հետո իշխող Արդարություն և զարգացում կուսակցության կազմից ձևավորված կառավարությունը հայտարարել էր արտակարգ դրություն։ Դրանից հետո ավելի քան 50 000 մարդ ձերբակալվել է, իսկ մոտ 140 000 մարդ հեռացվել է աշխատանքից։ Բողոքի երթը ղեկավարել է թուրք քաղաքական գործիչ Քեմալ Քըլըչդարօղլուն, ի պատասխան նրա, որ ձերբակալվել էր Էնիս Բերբերօղլուն։ Վերջինս ԶԼՄ-ներին էր փոխանցել մի տեսագրություն, որտեղ երևում էր, թե ինչպես են թուրքական հատուկ ծառայությունները զենք և զինամթերք ուղարկում Սիրիա։ Քայլերթը ավարտվել է Ստամբուլում, որտեղ տեղի է ունեցել հանրահավաք։ Հանրահավաքի ժամանակ ելույթ է ունեցել Քեմալ Քըլըչդարօղլուն՝ նշելով, թե ինչ մեծ ազդեցություն ունի թուրքական կառավարությունը երկրի դատական համակարգի վրա ։
Նախքան երթի մեկնարկը Քըլըչդարօղլուն հայտարարել էր, որ իրենք չեն ցանկանում, որ բանտերում լրագրողներ և ուսուցիչներ լինեն։ Նա հայտարարել էր, որ Թուրքիայի քաղաքացիները չեն ցանկանում բնակվել մի երկրում, որտեղ չկա արդարություն։ Նա հավելել էր, որ ժամանակն է վերջ տալու այս ամենին ։
Թուրքական «Hürriyet» օրաթերթը երթը համեմատել է 1930 թվականին տեղի ունեցած Մահաթմա Գանդիի Աղի երթի հետ ։ Հարյուր հազարավոր մարդիկ ընթացքում միացել են երթին՝ վանկարկելով «ադալեթ» (թուրքերեն նշանակում է արդարություն), «իրավունքներ, օրենք, արդարություն»։ Երթին մասնակցել են քաղաքական տարբեր կուսակցությունների ներկայացուցիչներ, արհմիությունների ներկայացուցիչներ, շարքային քաղաքացիներ ։ 2017 թվականի հուլիսի 6-ին ամերիկյան «Bloomberg» գործակալությունը հայտարարել է, որ այդ պահին երթին մասնակցել է 30 000 մարդ ։ Երթի մասնակիցները քայլել են ծանր պայմաններում, օրական մոտ 20 կիլոմետր՝ շոգ եղանակի և անձրևի պայմաններում։ Հաղորդվում է, որ մեկ մարդ մահացել է՝ սրտի կաթվածից։ Երթի մասնակիցները գիշերել են վրաններում։
Ծանոթագրություններ
Կատեգորիա:2017 Թուրքիայում Կատեգորիա:Թուրքիայի պատմություն
Մոնդրեպյուի
Մոնդրեպյուի (Mondrepuis), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02495:
Տնտեսություն
2010 թվականին համայնքի 645 աշխատունակ (15-64 տարեկան) բնակիչներից 468-ը տնտեսապես ակտիվ էին, 177-ը՝ ոչ ակտիվ (ակտիվության ցուցանիշը կազմել է 72,6%, 1999 թվականին եղել է 68,2%)։ 468 տնտեսապես ակտիվ բնակիչներից աշխատում էին 397-ը (220 տղամարդ և 177 կին), գործազուրկ էին 71 մարդ (40 տղամարդ և 31 կին)։ 177 տնտեսապես ոչ ակտիվ բնակիչներից 45-ը եղել են աշակերտներ կամ ուսանողներ, 57-ը՝ թոշակառուներ, 75-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Կոռուպցիոն սկանդալ ՖԻՖԱ-ում (2015)
Կոռուպցիոն սկանդալ ՖԻՖԱ-ում («ՖԻՖԱ-գեյթ»), խոշորագույն կոռուպցիոն սկանդալ ՖԻՖԱ-ի պատմության մեջ ։ Սկսվել է 2015 թվականի մայիսին, երբ Շվեյցարիայի կառավարության հրահանգով ձերբակալվեցին ՖԻՖԱ-ի բարձրաստիճան մի քանի պաշտոնյաներ, որոնք մեղադրվեցին կոռուպցիոն հանցանք կատարելու մեջ ։ Ձերբակալությունները տեղի ունեցան ՖԻՖԱ-ի 65-րդ համագումարից 2 օր առաջ, որտեղ պետք է տեղի ունենար ՖԻՖԱ-ի նախագահական նոր ընտրություններ։ Տեղի ունեցած իրադարձությունների, մասնավորապես մի շարք բարձրաստիճան պաշտոնյաների ձերբակալության պատճառով, վերընտրված նախագահ Յոզեֆ Բլատերը 2015 թվականի հունիսի 2-ին հրաժարական ներկայացրեց և հեռացավ ։ 2015 թվականի հոկտեմբերի 8-ին ՖԻՖԱ-ի էթիկայի հարցերով արբիտրաժային պալատը  90 օրով հեռացրեց Բլատերին և ՈՒԵՖԱ-ի նախագահ Միշել Պլատինիին իրենց պաշտոններից ։
Նախապատմություն
ՖԻՖԱ-ում առկա կոռուպցիոն խնդիրների մասին խոսվում էր դեռևս այս դեպքերից բավականին շուտ, բայց քանի որ ապացույցներ չկային հետաքննություն չէր սկսվում ։ Կոռուպցիոն ռիսկերի մասին սկսեց խոսվել հատկապես 2010 թվականից հետո, երբ կասկածի տակ դրվեց 2018 և 2022 թվականների աշխարհի առաջնության անցկացման վայրի ընտրությունների արդյունքները։ Հատկապես խնդրահարույց էր 2022 թվականի ընտրված երկիրը՝ Կատարը։ Կատարի ընտրության դեմ հանդես եկավ ՖԻՖԱ-ի տեխնիկական հանձնաժողովը՝ պատճառաբանելով տապը և շատ բարձր ջերմաստիճանը հատկապես հունիս-հուլիս ամիսներին։ Սակայն այս հանձնաժողովի հորդորները արդյունք չունեցան, և Կատարի թեկնածությունը հաղթեց։ Վերջինս էլ իր հերթին առաջ բերեց ընտրության կեղծ լինելու տեսակետը։ Տեղեկատվության արտահոսքի և Sunday Times պարբերականի հետաքննությունը ապացուցեցին կատարցի Մոհամեդ բին Համամի ոչ օրինական վարքագիծը։ Նա 2002-2011 թվականներին զբաղեցրել է Ասիական ֆուտբոլի ֆեդերացիայի նախագահի պաշտոնը։ Բին Համամը գնել էր աֆրիկյան երկրների ֆուտբոլի ֆեդերացիաների ձայները, որի վրա ըստ որոշ աղբյուրների ծախսել էր 5 մլն դոլլար ։ Պաշտոնական հետաքննությունը, որը իրականացրեց ՖԻՖԱ-ն, որևիցե արդյունք չտվեց։ Անցկացման վայրի նոր ընտրության հետ կապված առաջարկները կտրականապես մերժվեցին, իսկ առաջարկողները համարվեցին ռասիստներ և անհաջողակներ ։
Ձերբակալություններ և հետախուզումներ
ԱՄՆ-ի գլխավոր դատախազ Լորետտա Լինչը հայտարարեց, որ մեղադրյալների ցանկը շուտով կընդլայնվի ։
ԱՄՆ-ի պաշտոնական դիրքորոշումը լսելուց հետո, շվեյցարական հետաքննությունների բյուրոն հայտարարեց, որ սկսում է առանձին հետաքննոթյուն 2018 և 2022 թվականների աշխարհի առաջնությունների անցկացման վայրի ընտրության հետ կապված։ Մասնավորապես թիրախում էին հայտնվել որոշ բարձրաստիճան պաշտոնյաներ, որոնք մեղադրվում էին պաշտոնեական դիրքի չարաշահման և փողերի լվացման մեջ։ Շվեյցարական իշխանությունները սառեցրեցին ՖԻՖԱ-ի որոշ պաշտոնյաների բանկային հաշիվները, ինչպես նաև պահանջեցին ներկայացնել իրենց ֆինանսական վիճակի մասին բոլոր փաստաթղթերը ։ Ֆինանսական հանցագործությունների դեմ պայքարի բրիտանական գործակալությունը (Serious Fraud Office) սկսեց հետաքննություն այն բանկերի նկատմամբ, որոնց հետ գործարքներ էին կատարել ՖԻՖԱ-ի աշխատակիցները ։
Մեղադրանքի բովանդակություն
Եզրակացությունը պարունակում է մի շարք մեղադրանքներ, այդ թվում խմբակային հանցավոր վարք (Racketeering), փողերի լվացում և բազում այլ հանցանքներ, որոնք տեղի էին ունեցել վերջին 24 տարիների ընթացքում ։
Կոռուպցիոն սկանդալի հետ էր կապված հատկապես 2018 և 2022 թվականների աշխարհի առաջնության անցկացման հետ կապված ընտրությունները, ինչպես նաև այդ խաղերի հեռարձակման իրավունքը և վերոնշյալ առաջնությունների ժամանակ գովազդային հոլովակների ցուցադրումը ։ Եզրակացությունը պարունակում մի շարք փաստեր ոչ միայն 2018 և 2022 թվականների կեղծված ընտրություննրի վերաբերյալ, այլև կային մի շարք ապացույցներ, որ Հարավաֆրիկյան Հանրապետությունը նույնպես ընտրությունը հաղթել է կեղծ միջոցների կիրառմամբ ։
Մեղադրանք առաջադրվեց ՖԻՖԱ-ի 14 բարձրաստիճան պաշտոնյաների նկատմամբ, որոնց թվում էին Ջեֆրի Ուեբը և Ջեկ Ուորները։ Վերոնշյալ անձինք ԿՈՆԿԱԿԱՖ-ի նախկին և ներկայիս նախագահներն էին ։ Մեղադրական եզրակացությունը ներառում էր գրեթե 150 մլն դոլար կաշառք ստանալու և տալու առաջարկ։
ԱՄՆ-ի արդարադատություն
Ամերիկյան արդարադատությունը հետաքննում և բացահայտում է հանցագործություններ ոչ միայն ԱՄՆ-ի տարածքում, այլ նաև այն հանցանքները, որոնք որևիցե ձևով կապված են ամերիկյան բանկերի, բանկային համակարգի և դոլարի հետ։ Այսպիսի գործերը քննվում են ամերիկյան դատական համակարգի կողմից․ մեղադրյալներին տանում են ԱՄՆ և ըստ ԱՄՆ-ի օրենսդրության դատապարտում իրենց կատարած հանցանքի համար ։
ՖԻՖԱ-ի կոռուպցիոն սկանդալը նույնպես բացառություն չէր։ Նախագահ Բլատերը բնակվում էր Նյու-Յորքում։ Բլատերը, ինչպես նաև հանցանքի մեջ կասկածվող մի շարք բարձրաստիճան պաշտոնյաներ տարբեր տեսակի հանդիպումներ էին ունեցել ԱՄՆ-ի տարածքում և ավելի քան 30 ամերիկյան բանկերի միջոցով կատարել էին դրամական փոխանցումներ ։
ԿՀՎ-ն, ԱՄՆ-ի արդարադատության նախարարությունը և ԱՄՆ-ի հարկային վարչությունը մոտ 3 տարի հետաքննում էին ՖԻՖԱ-ի կոռուպցիոն սկանդալի հետ կապված բոլոր մանրամասները։ 2015 թվականի մայիսի 20-ին Բրուքլինի Մեծ Ժյուրին հաստատեցին մեղադրական վճիռը՝ կազմված 47 կետից ։
Միջազգային արձագանք
Բլատերի ակտիվ համախոհներից էր ՌԴ նախագահ Վ․ Պուտինը, որը ջերմ շնորհավորանք ուղղեց իր պաշտոնում վերընտրված Բլատերին։ Հայտարարության մեջ մասնավորապես նշում էր, որ «պրոֆեսիանալիզմի բարձր մակարդակը և մեծ հեղինակությունը կօգնի էլ ավելի տարածել ՖԻՖԱ-ի ազդեցության ոլորտը, ինչպես նաև նոր երկրներում զարգացնել ֆուտբոլային ենթակառուցվածքները» ։ Պուտինը նաև այն համոզմանն էր, որ ՖԻՖԱ-ի բարձրաստիճան պաշտոնյաների ձերբակալությունը հիմնակականում միտված է նրան, որ ԱՄՆ-ն մեծացնի իր ազդեցությունը այլ երկրների վրա, ինչպես նաև թույլ չտալ Բլատերին վերընտրվել ՖԻՖԱ-ի նախագահի պաշտոնում ։
ՈւԵՖԱ-ի նախագահ Միշել Պլատինին նույնպես հանդես եկավ պաշտոնական հայտարարությամբ և նշեց, որ Բլատերի վերընտրման դեպքում ՈւԵՖԱ-ն կբոյկոտի աշխարհի առաջնությունը և չի մասնակցի ։ ԱՆգլիայի ֆուտբոլի ասոցիացիայի փոխնախագահ Դևիդ Հիլլը հրաժարվեց զբաղեցնել բավականին բարձր պաշտոն ՖԻՖԱ-ի գործադիր կոմիտեում․ այսպիսիով ցույց էր տալիս իր բողոքը Բլատերի վերընտրման կապակցությամբ ։
Ավստրալիայի ֆուտբոլի ֆեդերացիան, որը մոտ կես մլն դոլար էր փոխանցել ֆուտբոլի միջազգային ֆեդերացիայի ֆոնդին, նույնպես հայտնվեց կասկածի տակ։ Վարկածներից մեկի համաձայն այս գումարը գողացել էր ՖԻՖԱ-ի նախկին փոխնախագահ Ջեկ Ուորները ։
Հետևանքներ
2015 թվականի հունիսի 2-ին իր պաշտոնում վերընտրված ՖԻՖԱ-ի նախագահ Բլատերը հայտարարեց, որ հեռանում է իր պաշտոնից կապված ՖԻՖԱ-ի շուրջ առաջացած  կոռուպցիոն սկանդալի և աղմուկի հետ  ։
Եթե բացահայտվեն սկանդալի հետ կապված նոր հանգամանքներ, նորից ընտրություններ պիտի անցկացվեին 2018 և 2022 թվականների աշխարհի առաջնություններ ընդունող երկրների հետ կապված  ։
Արտաքին հղումներ
Կատեգորիա:ՖԻՖԱ Կատեգորիա:Քաղաքական կաշառակերություն
Թելքային օպտիկա
Թելքային օպտիկա, օպտիկայի կարևորագույն բաժիններից մեկը։
Տվյալ եզրույթի տակ հասկանում են.
Թելքաօպտիկական սարքերը ներառում են լազերներ, ուժեղարարներ, մուլտիպլեքսորներ, դեմուլտիպլեքսորներ և մի շարք այլ սարքեր։ Թելքաօպտիկական բաղադրիչները ներառում են մեկուսիչներ, հայելիներ, միակցիչներ, ճյուղավորիչներ և այլն։ Թելքաօպտիկական սարքի հիմքը դրա օպտիկական սխեման է՝ որոշակի հաջորդականությամբ միացված թելքաօպտիկական բաղադրիչների մի շարք։ Օպտիկական սխեմաները կարող են լինել փակ կամ բաց, հետադարձ կապով կամ առանց դրա։
Լազեր
Առաջին (1) նկարում ցուցադրված է օպտիկաթելքային լազերի պարզագույն սխեման։ Տառերով նշված են. А — ակտիվ թելքը, Д — մղման դիոդ, M1 և M2 — հայելիներ։ Ինչպես և սովորական լազերների դեպքում, այստեղ մենք ունենք ակտիվ միջավայրով ռեզոնատոր, որը ձևավորված է ակտիվ թելքից և հայելիներով։ Հայելիները հետադարձ կապ են ապահովում։ Հայելիներից մեկը կարող է ունենալ 100% անդրադարձում։ Այդ դեպքում ճառագայթումը դուրս կգա միայն ռեզոնատորի հակառակ ծայրից։ Կարող է մղման մի քանի դիոդ լինել, իսկ տեղակայվել դրանք կարող են ռեզոնատորի տարբեր կողմերից։
Ուժեղարար
Երկրորդ (2) նկարում ցուցադրված է օպտիկաթելքային ուժեղարարի ամենապարզ սխեման։ Այն նման է լազերային սխեմային, միայն այն բացառությամբ, որ հայելիները փոխարինվում են մեկուսիչներով՝ հետադարձ կապը խլացնելու համար։ Մեկուսիչներն անցկացնում են լույսը միայն մեկ ուղղությամբ։
Հայելիներ և զտիչներ
Հայելին այն բաղադրիչն է, որն անդրադարձնում է որոշակի հաճախության ճառագայթումը որոշակի անդրադարձման գործակցով։ Զտիչը, իր հերթին, բաց է թողնում է որոշակի հաճախության ճառագայթումը, սովորաբար նեղ հաճախայան միջակայքում, իսկ մնացած ճառագայթումը կլանում է կամ ցրում։ Հայելիների և զտիչների արտադրության համար օգտագործվում են դիֆրակցիոն ցանցեր, որոնք նշված են թելքի միջուկի հատվածում։ Գծիկների անալոգը կատարում է ուլտրամանուշակագույն լուսահարումը, որը փոխում է թելքի հատկությունները ճառագայթման կետում։ Միևնույն դիֆրակցիոն ցանցն ազդանշանի տարբեր հաճախությունների համար կլինի կամ հայելի կամ զտիչ։ Երկարաժամկետ թելքային ցանցերի հիման վրա կարող են ստեղծվել լայնաշերտ զտիչներ, որոնք կլանում են ալիքների երկարությունների որոշակի միջակայքում։
Միավորիչներ և ճյուղավորիչներ
Դրանք երկու զուգահեռ թելքեր են, որոնք զուրկ են պատյանից և շփվում են միմյանց հետ։ Թելքերի շփումը և ամրակցումը կատարվում է բարձր ջերմաստիճաններում — թելքի հալման կետից բարձր։ Այսպիսով, թելքերի հատվածները միաձուլվում են։ Կախված ընդհանուր հատվածի երկարությունից, ալիքների ինտերֆերենցիայի արդյունքում երկու ելքային թելքերից կարելի է ստանալ ելքային ազդանշանի կամայական բաժանման գործակից։
Միավորիչները և ճյուղավորիչները կարող են նաև կառուցվել միկրոօպտիկայի տարրերի հիման վրա, ներառյալ միկրոոսպնյակները և մասնակի թափանցիկ հայելիներ՝ սահմանված բաժանման գործակցով։
Հայտնի են 1980-ականների օրինակներ, որոնք ողորկված էին մինչև լուսատար ջիղը և մեխանիկորեն միացված թելքերով։ Սակայն առավել տարածված են միաձուլվածները։
Ակտիվ թելք
Թելք, որը կարող է ուժեղացնել ազդանշանը կամ որոշակի հաճախություն ունեցող ազդանշան առաջացնել։ Դա ձեռք է բերվում հազվագյուտ հողային մետաղներ քվարցայի թելքի մեջ ներմուծելով՝ կախված ուժեղացման պահանջվող հաճախությունից։ Այսպիսով, իտերբիումի (Yb) խառնուկները ուժեղացում են տալիս 1,06 մկմ ալիքի երկարության դեպքում, իսկ էրբիումի (Er) խառնուկները՝ 1,5 մկմ ալիքի երկարության դեպքում։ Ուժեղացման գագաթնակետը որոշվում է այս կամ այն խառնուկի թափանցիկության գագաթնակետով։
Պասիվ թելք
Ուժեղացման հատկություններ չունեցող թելք։ Օգտագործվում է թելքաօպտիկական բաղադրիչները միմյանց միացնելու, ինչպես նաև օպտիկական սխեմայի ընդհանուր երկարությունը մեծացնելու համար, երբ դա անհրաժեշտ է։
Մղման դիոդներ
Ինչպես և սովորական լազերների դեպքում, ակտիվ միջավայրի մղումն անհրաժեշտ է ուժեղացումն ու գեներացումը սկսելու համար։ Ակտիվ թելքերի մղման համար օգտագործվում են կիսահաղորդչային լազերային դիոդներ։ Կիսահաղորդչային բյուրեղի ելքում լազերային փունջը կոլիմացնում են է և ներմուծում թելքի մեջ։ Մղման դիոդների ալիքի երկարության ընտրությունը պայմանավորված է ակտիվ թելքերի կլանման գագաթնակետերով, որոնք ընկնում են նեղ միջակայքերի 0,81 մկմ, 0,98 մկմ և 1,48 մկմ շրջանների վրա։ Իտերբիումի թելքերի համար մղումն առավել արդյունավետ է 0,95–0,98 մկմ միջակայքում։
Դիտելով մղման և ազդանշանի ալիքների երկարությունների հարաբերակցությանը՝ կարելի է որոշել լազերների և ուժեղարարների առավելագույն հնարավոր ՕԳԳ-ն։ Իտերբիումի թելքերի համար այն կկազմի 0,95 ։ 1,06 = 90%։ Գործնականում արդյունավետությունը, իհարկե, ավելի ցածր է։
Թելքի տեսակներ
Բազմամոդ թելքերն օգտագործում են կարճ հեռավորության վրա կապ հաստատելու համար։ Միամոդ թելքերն օգտագործվում են ավելի մեծ հեռավորությունների վրա, քան 1000 մետրն է ։
Նշանակություն
Թելքային օպտիկայում լույսը կարելի է հաղորդել լուսատարներով՝ օգտագործելով լրիվ անդրադարձման երևույթը։ Լուսատարն ապակե գլանաձև թելք է, որը պատված է թելքի բեկման ցուցչից փոքր բեկման ցուցիչ ունեցող թափանցիկ նյութի թաղանթով։ Բազմիցս անդրադառնալով՝ լույսը տարածվում է լուսատարով, անկախ այն բանից՝ լուսատարն ուղի՞ղ է, թե՞ կոր։ Ժամանակակից լուսատարներն ունեն շատ փոքր տրամագիծ։ Այդ լուսատարներից խուրձ են կազմում՝ նրա մեջ ընդգրկելով տասնյակ հազարավոր լուսատարներ։ Խրձում յուրաքանչյուր լուսատարով հաղորդվում է պատկերի մի տարր, իսկ խուրձը հաղորդում է ամբողջական պատկերը:Ներկայումս հեռուստատեսային կապի զգալի մասն իրականացվում է լուսատարներով. պատկերները հաղորդում են լույսի միջոցով։ Թելքային օպտիկան նորանոր կիրառություններ է գտնում տեխնիկայում և բժշկության մեջ։ Մարդու ներքին օրգանների, մասնավորապես ստամոքսի հետազոտման համար օգտագործում են թելքային ստամոքսադիտակ՝ բաղկացած երկու լուսատարից։ Լուսատարները կերակրափողով իջեցվում են ստամոքս. մի լուսատարով լուսավորում են ստամոքսը, մյուսով՝ դիտում ։
Գրականություն
Бейли Д., Райт Э. Волоконная оптика: теория и практика. Пер. с англ. — М. : «КУДИЦ-ПРЕСС», 2008. — С. 320. — ISBN 978-5-91136-048-1 Կատեգորիա:Օպտիկա
Իտապետինգա
Իտապետինգա (Itapetinga), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտապետինգա գավառի կազմի մեջ։ Բնակչությունը կազմում է 63 243 մարդ՝ 2007 թվականի տվյալներով։ Գրավում է 1 609,515 կմ2 տարածք։ Բնակչության խտությունը՝ 39,29 մարդ/կմ²։ Քաղաքի տոնը նշվում է դեկտեմբերի 12-ին։
Պատմություն
Քաղաքը հիմնադրվել է 1952 թվականի դեկտեմբերի 12-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1952 թվականին հիմնադրված բնակավայրեր
- (այլ կիրառումներ)
- նշան, խորհրդանիշ, համակարգչի համակարգչային սովորական ստեղնաշարի գծիկ։ Կարող է նկատի առնվել․
Օսվալդե Լյուատ
Կենսագրություն
Օսվալդե Լյուատը ծնվել է 1977 թվականին Կամերունի Գարուա (ըստ որոշ աղբյուրների՝ Յաունդե) քաղաքում) ։ Հայրը ֆրանսիական խոշոր ձեռնարկատիրական ընկերությունների Pechiney խմբի՝ ալյումինի արդյունահանությամբ զբաղվող մասնաճյուղերից մեկի տնօրենն էր։ Օսվալդեն հասակ է առել Կամերունի մայրաքաղաք Յաունդեում, ուր տեղափոխվել էր նրանց ընտանիքը։ Աղջիկը դեռ վաղ հասակից հետաքրքրություն է դրսևորել լուսանկարչության նկատմամբ, Polaroid-ով լուսանկարել ընտանիքի անդամներին ամենաբազմազան դիրքերով ու տեսքով։ Պատանեկան կրքով տարվել է նաև ընթերցանությամբ ու կինոդիտումով։
Դաֆնա Կոլլեր
Դաֆնա Կոլլեր (Daphne Koller, ), իսրայելա-ամերիկացի համակարգչային գիտնական և ճարտարագետ։ Սթենֆորդի համալսարանի ինֆորմատիկայի ֆակուլտետի պրոֆեսոր, ՄակԱրթուր կրթաթոշակի դափնեկիր։ «Coursera» առցանց կրթական հարթակի հիմնադիրներից։ Կոլլերի հետազոտության բնագավառներն են արհեստական բանականությունն և դրա կենսաբժշկական կիրառումը  ։ Կոլլերին և Բայեսյան ցանցային ուսուցմանն է անդրադարձել 2004 թվականին Մասաչուսեթսի տեխնոլոգիական ինստիտուտի ակնարկ ամսագիրը «10 ի հայտ եկեղ տեխնոլոգիաները, որ կխոփեն աշխարհը» հոդվածով ։
Օսվալդե Լյուատ
Կենսագրություն
Դպրոցն ավարտելուց հետո ուսումնասիրել է լրագրային գործ, որոշ ժամանակ աշխատել Cameroon Tribune թերթի խմբագրությունում, բայց շարքային լրագրողի մասնագիտության սահմանափակումները, խմբագրի հաճախ անհարկի պահանջները հիասթափեցրել են նրան, և նա նախընտրել է փաստավավերագրական ֆիլմեր նկարահանողի ու լուսանկարչի ազատությունը ։ Մասնագիտական դասընթացներ է անցել Փարիզում՝ գիտության և գրականության գիտահետազոտական համալսարանի մասնաճյուղը համարվող Femis-ում, այնուհետև՝ Մոնրեալի National Institute of Image and Sound (INIS) ինստիտուտում։ Դեռ ուսանելու ընթացքում՝ 2000 թվականին կանադական Տորոնտո քաղաքում նկարահանել է իր առաջին կարճամետրաժ ֆիլմը՝ The Calumet of Hope-ը, որտեղ ցավով ներկայացնում է, թե ինչպես են մարգինալացվում, հասարակությունից խորթացվում Ամերիկայի բնիկները՝ հնդկացիները։ Այս կինոնկարը Մոնրեալի 2003 թվականի կինոփառատոնում հաղթող է ճանաչվել «Մարդու իրավունքներ» անվանակարգում ։
Դաֆնա Կոլլեր
ԱՄՆ ճարտարագիտության ազգային ակադեմիայի անդամ (2011), Ամերիկյան արվեստի և գիտության ակադեմիայի անդամ (2014)։
Օսվալդե Լյուատ
Կենսագրություն
Հաջորդը Beyond the trouble («Տառապանքից այն կողմ» կամ «Մոռացված մարդը») կինոնկարն էր (2003 թ.)՝ կամերունցի մի մարդու մասին, ում ոչ ծանր մի հանցանքի համար դատապարտել էին չորս տարվա ազատազրկման, բայց ժամկետը լրանալուց հետո «մոռացել» էին ազատ արձակել, և նա բանտում անց էր կացրել ամբողջ երեսուներեք տարի ։ 2005 թվականին նկարահանված Un Amour Pendant La Guerre («Սեր՝ պատերազմի ժամանակ») ֆիլմում Կոնգոյի առաջին պատերազմի (1996 թ.) նյութի հիման վրա հրապարակախոսական սրությամբ արծարծված են պատերազմի ընթացքում տեղի ունեցող կանանց զանգվածային բռնաբարությունների, այդ հարցում իշխանությունների դրսևորած հանցավոր անտարբերության, բռնության ենթարկված, զոհ դարձած կանանց հոգեկան ծանր ապրումների հիմնախնդիրները։ Այս կինոնկարը նույնպես արժանացել է Մոնրեալի կինոփառատոնի մրցանակին ։
Դաֆնա Կոլլեր
Կենսագրություն
1993 թվականին Ժեզեֆ Հալփերնի հեղակավարությամբ պաշտպանել է թեկնածուական թեզը, դոկտորական թեզի վրա աշխատել է 1993-1995 թվականներին Բերկլիի Կալիֆոռնիայի համալսարանում, 1995 թվականից միացել է Սթենֆորդի համալսարանի ինֆորմատիկայի ֆակուլտետին։ 2004 թվականին ստացել է ՄակԱրթուր կրթաթոշակ, 2011 թվականից ԱՄՆ ճարտարագիտության ազգային ակադեմիայի անդամ է, 2014 թվականից՝ Ամերիկյան արվեստի և գիտության ակադեմիայի անդամ։
Օսվալդե Լյուատ
Կենսագրություն
Լյուատի լավագույն աշխատանքներից է համարվում 2012 թվականին BBC-ի պատվերով Հուգո Բերկլիի հետ համատեղ նկարահանած Land Rush («Հողի մոլուցք») կինոնկարը, որտեղ հետազոտվում են Սաուդյան Արաբիայի և Չինաստանի խոշոր գործարարների կողմից Մալիում մեծ հողատարածքների գնումներն ու հսկա ագրոֆիրմաների ստեղծումը, արծարծվում են մասնավոր հողատիրությանը, իմպերիալիզմին, մեր օրերում որոշ տարածաշրջաններում տիրապետող աղքատությանը, բնակչության սնունդապահովվածությանը առնչվող սուր հիմնախնդիրներ։ Այս ֆիլմը 2012 թվականին արժանացել է Peabody մրցանակի  ։
Դաֆնա Կոլլեր
Կենսագրություն
2008 թվականի ապրիլին արժանացել է ACM-Infosys հիմնադրամի 150,000 դոլար ինֆորմատիկայի բնագավառի մրցանակին ։
Օսվալդե Լյուատ
Կենսագրություն
Օսվալդե Լյուատի՝ որպես տաղանդավոր կինոգործչի համբավին գումարվել է վարպետ լուսանկարչի համբավը. նրա լուսանկարչական աշխատանքներից շատերը նույնպես ներկայացվել են միջազգային ցուցահանդեսներում (Փարիզում, Ամերիկայի Միացյալ Նահանգներում, Կոնգոյի Ժողովրդավարական Հանրապետությունում), մրցանակների, պարգևների արժանացել։
Դաֆնա Կոլլեր
Կենսագրություն
2009 թվականին Նիր Ֆրիեդմանի հետ հրատարակել են գրաֆիկաակն մոդներ ձեռնարկը ։ 2012 թվականից Կոլլերը անվճար ինտերնետային դասեր է տալիս ։
Օսվալդե Լյուատ
Արտաքին հղումներ
Կատեգորիա:Կամերունցի կին կինոռեժիսորներ Կատեգորիա:Կամերունցի լուսանկարիչներ Կատեգորիա:Կամերունցի լրագրողներ
Դաֆնա Կոլլեր
Կենսագրություն
Սթենֆորդի համալսարանի ինֆորմատիկայի պևոֆեսոր Էնդրյու Յան-Տակ Նգ-ի հետ 2012 թվականին սկսել են Coursera առցանց կրթական հարթակը։
Արտաքին հղումներ
Կատեգորիա:Պրոֆեսորներ Կատեգորիա:Սթենֆորդի համալսարանի շրջանավարտներ Կատեգորիա:Երուսաղեմի հրեական համալսարանի շրջանավարտներ Կատեգորիա:Փիլիսոփայական գիտությունների դոկտորներ Կատեգորիա:Ճարտարագետներ Կատեգորիա:Ամերիկացի կին համակարգչային գիտնականներ
Մենևշեսու
Մենևշեսու, Մանուշակ գետ, գետ Լեռնային Կիլիկիայում, Կիդիոսի ավադրյնում, Ջեհնեմդերեսի դետի ձախակոզմյան վտակը։ Հայկական աղբյուրներում թարգմարար կոչված է Մանուշակ դետ ։
Ծանոթագրություններ
Կատեգորիա:Կիլիկիայի լեռներ
Իտապիկուրու (Բաիա)
Իտապիկուրու (Itapicuru), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 29 112 մարդ՝ 2006 թվականի տվյալներով։ Գրավում է 1 550,832կմ2 տարածք։ Բնակչության խտությունը՝ 18,8 մարդ/կմ²։ Քաղաքի տոնը նշվում է ապրիլի 28-ին։
Պատմություն
Քաղաքը հիմնադրվել է 1728 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Rock with You
«Rock with You», ամերիկացի հեղինակ-կատարող Մայքլ Ջեքսոնի երգը, որ գրվել է Ռոդ Տեմպերտոնի կողմից, իսկ պրոդյուսերը եղել է Քուինսի Ջոնսը։ Երգը թողարկվել է 1979 թվականի նոյեմբերին Epic Records լեյբլում Ջեքսոնի Off the Wall հինգերորդ ստուդիական ալբոմի երկրորդ սինգլը։
Երգի հիման վրա նկարահանվել է 1970-ական թվականների համար բնորոշ սովորական տեսահոլովակ փոքր բյուջեով։ Երգը գլխավորել է ամերիկյան Billboard Hot 100 և Hot R&B/Hip-Hop Songs հիթ-շքերթները, իսկ Կանադայում և Նոր Զելանդիայում զբաղեցրել է երրորդ հորիզոնականը։ ԱՄՆ-ում «Rock with You» երգն ստացել է պլատինե հավաստագիր RIAA-ից։
Սինգլի ստեղծման և թողարկման պատմություն
«Rock with You» երգը գրվել է Ռոդ Տեմպերտոնի (Rod Temperton) կողմից։ Երգի դեմոտարբերակը, որ պարունակում էր միայն գործիքավորման չմշակված տարբերակը, նա ուղարկել է Կարեն Կարպենտերին և առաջարկել է ձայնագրել այն երգչուհու դեբյուտային ալբոմի համար (որ հետագայում այդպես էլ չի թողարկվել)։ Կարեն Կարպենտերը մերժել է՝ պատճառաբանելով, թե «Rock with You» երգը չի համապատասխանում իրեն հնչողությամբ։ Այդ ժամանակ Մայքլ Ջեքսոնին առաջարկվել է ձայնագրել երգը։ Ջեքսոնը հավանել է «Rock with You» երգը, քանի որ այն բավական տարբերվել է իր նախորդ սոլո աշխատանքներից և նրանցից, որոնք ինքը ձայնագրել է The Jacksons խմբի կազմում։ Արդյունքում երգը մշակվել է և ընդգրկվել Ջեքսոնի Off the Wall հինգերորդ ստուդիական ալբոմում։ Երգի տեքստը սիրո մասին է. երաժիշտն իր սիրած աղջկան առաջարկում է պարել իր հետ և «տրվել ռիթմին» («Let the rhythm get into you»):
Երգը՝ որպես Ջեքսոնի ալբոմի երկրորդ սինգլ, թողարկվել է 1979 թվականի նոյեմբերին Epic Records լեյբլում և վաճառքի է հանվել 7 դյույմանոց վինիլային ձայնապնակով ։ «Rock with You» երգն զբաղեցրել է առաջին հորիզոնականները ամերիկյան Billboard Hot 100 և Hot R&B/Hip-Hop Songs հիթ-շքերթներում, Կանադայում և Նոր Զելանդիայում եղել է երրորդը, իսկ Ավստրալիայում՝ չորրորդը  : ԱՄՆ-ում երգն ստացել է պլատինե հավաստագիր RIAA-ից ։
Տեսահոլովակ
Երգի տեսահոլովակը նկարահանվել է հեռուստառեժիսոր Բրյուս Գաուերսի կողմից։ Այն 1970-ական թվականների վերջին բնորոշ գովազդային երաժշտական հոլովակ է, այսպես կոչված «պրոմո» ։ Ռեժիսորը հիշում է. «Այն ժամանակ մենք նկարահանեցինք գրոշներով, և այն ամենը, ինչ մենք կարող էին մեզ թույլ տալ, լազերն էր, որ արժեր շուրջ 3 000 դոլար։ Ադ պատճառով էլ երբ դուք դիտում եք այս հոլովակը, դուք տեսնում եք միայն լազերն ու Մայքլ Ջեքսոնին» ։
«Rock with You» տեսահոլովակն ընդգրկվել է երգչի տեսահոլովակների հետևյալ հավաքածուներում՝ Number Ones, Michael Jackson’s Vision և Video Greatest Hits — HIStory  :
Քննադատների արձագանքներ
The A.V. Club պորտալի քննադատ Սթիվեն Հայդենը ասել է, որ «Rock with You» երգն իր ամենասիրելի երգն է ընդհանրապես. «Ոչ լրիվ ցանկն այն ամենի, ինչ ես սիրում եմ դրա մեջ. սկզբի սոլոն հարվածայիններով, կրկներգերի բեք վոկալը, „Girl, when you dance, there’s a magic that must be love“ տողերը, որ ամենամաքուր երջանկության պահն են փոփ երգում, գործիքային հիանալի սոլոն, որ հիշեցնում են դելֆինի ձայներ՝ ձայնագրված վոոդերի միջոցով, այդ երգը սեքսուալ է ու անմեղ միաժամանակ» ։ Billboard-ը նույնպես նշել է երգի տեքստի երկիմաստությունն ու այն համեմատել Ջեքսոնի նախորդ սինգլի հետ Off the Wall ալբոմից. «„Rock with You“-ն ավելի դանդաղ ու ֆանկային է, քան „Don’t Stop ’til You Get Enough“-ը, իսկ „Just take it slow/‘cause we got so far to go“ տողում նրա ձայնում լսելի է խռպոտություն» ։
Համերգային ելույթներ
«Rock with You» երգն ընդգրկվել է The Jacksons խմբի հետևյալ համերգային շրջագայությունների երգացանկում. Destiny Tour (1979-80 թթ.), Triumph Tour (1981), Victory Tour (1984): Ջեքսոնն այն կատարել է նաև իր սոլո շրջագայությունների ժամանակ՝ Bad World Tour (1987-89 թթ.) և HIStory World Tour (1996-97 թթ.): Դրանից բացի երգն ընդգրկվել է This Is It համերգային շրջագայության երգացանկում, որ հրապարակվել է 2009 թվականի մարտին, սակայն համերգային շրջագայությունն այդպես էլ չի իրականացել երգչի մահվան պատճառով ։
Արտաքին հղումներ
Կատեգորիա:Մայքլ Ջեքսոնի երգեր Կատեգորիա:Billboard Hot 100 գլխավորած սինգլներ
Ավստրալիական կանաչ կրիա
Ավստրալիական կանաչ կրիա, ծովային կրիաների տեսակ։ Այս կրիաները բնակվում են Ավստրալիա մայրցամաքի ափամերձ ջրերում, ինչպես նաև Նոր Գվինեայի արևելյան ափերում։
Ավստրալիական կանաչ կրիաները գտնվում են ոչնչացման վտանգի տակ և գրանցված են Միջազգային կարմիր գրքում ։
Ավստրալիական կանաչ կրիաները ձվադրում են 3-4 անգամ և ձվադրում 50-55 ձու ։
Ձվերը չափսերով բավականին խոշոր են։ Ձվադրումից 55 օր անց ձվից դուրս են գալիս փոքրիկ կրիաները։ Այս կրիաները ձվադրում են 3-4 տարին մեկ և միայն Ավստրալիայում։
Բեղմնավորումը իրականանում է ծովի մեջ։ Կշռում է շատ ավելի քիչ, քան մյուս ծովային կրիաները՝ չափահաս առանձնյակնեը մոտ 90 կգ։
Ծանոթագրություններ
Կատեգորիա:Ավստրալիայի կենդանական աշխարհ Կատեգորիա:Կրիաներ
Citylife
Citylife (City life— «քաղաքայի կյանք»), ղազախական համացանցային պորտալ է, ստեղծված որպես առևտրի և զվարճանքի կենտրոն համացանցում։
Ծրագրի առաջնորդը Բայջան Կանաֆինն է, ով ղեկավարում է Ինովացիոն խումբը, պորտալին նախնական աջակցություն է ցուցաբերել Աստանայի քաղաքապետարանը (Ղազախստանի մայրաքաղաք) ։
2010 թվականի հոկտեմբերի տվյալներով Citylif-ը հանդիսանում է երկրորդ ամենատարածված ղազախականի բլոգային հարթակը (Yvision.kz- ից հետո) և առաջին ամենատարածված միկրոբլոգային հարթակը   ։
Յուրաքանչյուր գրանցված օգտատեր հնարավորություն է ստանում ստեղծել սեփական բլոգը կամ միկրոբլոգը,Յուրաքանչյուր գրանցվա փոխել օգտատերերի վարկանիշը, գրառումները, մեկնաբանությունները, ապրանքները, ինչպես նաև ավելացնել սեփական ընկերությունը կամ ապրանքը (ծառայություն) վերանայման համար։
Բացի այդ պորտալի օգտատերերի հաղորդակցման համար գոյություն ունի միկրոբլոգի աշխատասեղանային տարբերակներ, որոնք ձևավորված են որպես Adobe Air ծրագրի համար Microsoft Windows NT, Mac OS X (PowerPC և Intel), Linux (միայն 32-bit x86 պրոցեսորների համար) և QNX օպերացիոն համակարգերը։
Ինչպես նաև զուգահեռ ամբողջ Աստանա քաղաքում գործում է 30-30-30 call-կենտրոնը, որտեղ բոլոր զանգահարողները կարող են տեղեկանալ ծառայությունների կամ ապրանքների մասին կամ տեղեկություն ստանալ ֆիլմերի առաջնախաղերի, իրենց քաղաքում տեղի ունեցող իրադարձությունների մասին։
Պատմություն
Պորտալի պատմությունը սկսվում է www.tamak.kz կայքից։ Այն հանդիսանում էր Աստանա քաղաքի ռեստորան-հյուրանոցային տեղեկատու։
2008 թվականին այն վերանվանվում է www.303030.kz-ի, իսկ 2008 թվակականի սեպտեմբերի 29-ին «Ղազինֆորմ» լրատվական գործակալությունում տեղի է ունենում մամուլի ասուլիս՝ Աստանայում նույնանուն կայքի և 30-30-30-ի կենտրոնի բացման վերաբերյալ ։ Կայքը ստեղծվում է երեք լեզուներով `ռուսերեն, ղազախերեն և անգլերեն ։ Այդ նախագիծը իրականացվել է Աստանայի քաղաքապետարանի աջակցությամբ և նպատակ ուներ անհրաժեշտ տեղեկատվությամբ ապահովեր ակտիվ երիտասարդությանը և ստեղծել Ղազախստանի մայրաքաղաքի նոր կերպարը։ Նմանատիպ ինտերնետային պորտալներ և զանգ-կենտրոններ պլանավորվում էր բացել Ալմա Աթայում և հանրապետության այլ խոշոր քաղաքներում ։
2009 թվականի մայիսի 14-ին գրանցվել է նոր www.citylife.kz դոմեյն անունը, իսկ ամռանը կայքը սկսել է գործել նոր հասցեով։ Վերափոխում է կատարվել և ավելացվել են բազմաթիվ նոր ֆունկցիաներ և ծառայություններ։
2009 թվականի նոյեմբերի 8-ին Աստանայում 303030 Call-կենտրոնի և  Citylife-ի «Happy Room» պորտալի կողմից անց է կացվել խաղարկություն, որը դադարձել է «Ինովացիոն խմբի» քարոզարշավի եզրափակիչ փուլը, որին մասնակցել են Աստանայի ավելի քան 85,000 բնակիչ  ։
Ընկերություններ
Այս կատալոգի առանձնահատկությունն այն է, որ ընկերությունը գրանցելիս ստեղծում է առանձին վեբ կայք՝ ինտերնետ-խանութով, որը հնարավոր է ինքնուրույն կառավարվել։ Ընկերության կողմից ստեղծված կայքը ինտեգրված է CityLife պորտալի հետ։ Սա նշանակում է, որ ձեր կայքում ցանկացած տեղեկություն ավելացնելու դեպքում (օրինակ, նորություններ կամ ապրանքներ և ծառայություններ) այդ տեղեկությունները ցուցադրվում են պորտալի համապատասխան բաժիններում։
Խանութ
Խանութը բաժին է, որը թույլ է տալիս դիտել պորտալի բոլոր մատչելի ապրանքներն ու ծառայությունները, որոնք վաճառում են գրանցված ընկերությունները (օգտատերեր, բլոգերներ)։ Հնարավոր է ավելացնել մասնավոր հայտարարություն։ Բոլոր ապրանքներն ու ծառայությունները մատչելի են ընդհանուր և ըստ կատեգորիաների որոնման համար։
Մարդիկ
Մարդիկ՝ այն բաժինն է, որտեղ պորտալի օգտատերերը կարող են ծանոթանալ և գտնել միմյանց տարբեր չափանիշներով `ըստ բնակության վայրի, տարիքի, սեռի, հետաքրքրությունների և այլն։ Հնարավոր է ստեղծել մի քանի լուսանկարների ալբոմներ ձեր պրոֆիլում և կիսվել լուսանկարներով այլ բլոգերների հետ։
Բլոգներ
Այս բաժնում հնարավորություն է ընձեռնվում ստեղծել սեփական բլոգներ (անձնական, կորպորատիվ կամ համայնքային բլոգներ), միկրոբլոգներ։ Բլոգի հրապարակումները կարող են մեկնաբանվել, գնահատվել այլ օգտատերերի կողմից։ CityLife- ում մարդիկ, ովքեր բլոգներ են վարում հնարավորություն ունեն վաստակել վարկանիշային միավորներ։ Որքան բարձր է կարման, այնքան ավելի մեծ հնարավորություններ է բացվում «CityLife»-ում։
Պաստառ
Պաստառ, բաժին է, որտեղ կարող եք տեսնել Ղազախստանի ցանկացած քաղաքում տեղի ունեցող բոլոր իրադարձությունները, ֆիլմերի և թատերական ներկայացումների առաջնախաղերը, ցուցահանդեսները, երեկույթները, սպորտային մրցույթների ժամանակացույցերը։ Բացի այդ, բոլոր գրանցված օգտատերերը կարող են ավելացնել իրենց հանդիպումները և հրավիրել այլ բլոգերների։ Բոլոր իրադարձությունները կարելի է մեկնաբանել, գնահատել և դիտել միջոցառումների ֆոտոռեպորտաժները։
Լուսանկար
Լուսանկար, բաժին է, որտեղ բոլոր բլոգերները կարող են տեղադրել պատկերների և լուսանկարների հավաքածուներ, ներառյալ դիզայներական աշխատանքների պորտֆելը։ Այս բաժնի պատկերները հասանելի են Citylife պորտալի բոլոր մյուս բաժիններում։
Փաստեր և թվեր
2010 թվականի հոկտեմբերի դրությամբ պորտալի օգտատերերի թիվը կազմում է 2191 մարդ ։
2008 թվականի հունիսի 1-ից։
Արտաքին հղումներ
Կատեգորիա:Բլոգ Կատեգորիա:Սոցիալական ցանցեր
Մոնրեալի Աստվածամոր տաճար
Մոնրեալի Աստվածամոր տաճար (Basilique Notre-Dame de Montréal, Բազիլիկ Նոտր Դամ դը Մոնրեալ), բազիլիկ Կանադայի Քվեբեկ նահանգի Մոնրեալ քաղաքի պատմական Հին Մոնրեալ շրջանում՝ Նոտր Դամ փողոցի 110 հասցեում՝ Սուրբ Սալփիս փողոցի անկյունում, Մոնրեալի Սուրբ Սալփիս ճեմարանի հարևանությամբ՝ Պլաս դ՛Արմս հրապարակում։
Վերածննդի գոթական ոճով կառուցված եկեղեցին լավ զարդարված է։ Կամարները ներկված են մուգ կապույտ գույնով և զարդարված ոսկե աստղերով, սրբավայրի մնացած մասը զարդարված է կապույտ, կարմիր, վարդագույն, արծաթագույն և ոսկեգույն երանգներով։ Կառույցը լի է հարյուրավոր բարդ փայտե քանդակներով և մի քանի կրոնական արձաններով։ Ի տարբերություն սովորական եկեղեցու՝ սրբավայրի պատերի վիտրաժային պատուհաններին պատկերված են ոչ թե աստվածաշնչյան տեսարաններ, այլ Մոնրեալի կրոնական պատմության տեսարաններ։ Տաճարում է գտնվում նաև Casavant Frères ընկերության 1891 թվականի երգեհոնը  ։
Նոտր Դամ եկեղեցին բազիլիկի կարգավիճակ է ստացել Հովհաննես Պողոս II-ի կողմից 1982 թվականի ապրիլի 21-ին քաղաք կատարած պապի այցելության ժամանակ։ 1989 թվականին Մոնրեալի Աստվածամոր տաճարն ընդգրկվել է Կանադայի ազգային պատմական վայրերի ցանկում  ։
Պատմություն
1657 թվականին հռոմեական կաթոլիկ եկեղեցու սինդիկատը ժամանել է Վիլ Մարի, որն այժմ հայտնի է որպես Մոնրեալ, որից վեց տարի անց կղզու կալվածատիրությունը հանձնվել է նրանց։ Նրանք կառավարել են մինչև 1840 թվականը և հիմնադրել Մարիամ Աստվածածնին նվիրված եկեղեցի։ 1672 թվականին այդ վայրում կառուցվել է Նոտր Դամ եկեղեցին։
Ճարտարապետ Ֆրանսուա Բայարժեն 1785-1795 թվականներին մշակել է եկեղեցու ներքին հարդարանքները, 1818 թվականին՝ ճակատային հատվածն ու կամարների ձևավորում ։ 1821-1822 թվականներին եկեղեցին եղել է Մոնրեալի թեմի առաջին տաճարը ։
1824 թվականին ճարտարապետ Ջեյմս Օ'Դոննելին հանձնարարվեց նախագծելու եկեղեցու նոր շենք։ Օ'Դոննելը Վերածննդի գոթական ճարտարապետական շարժման կողմնակից էր, և եկեղեցին նախագծել է այդ ոճով։ Նա միակ մարդն է, որը թաղված է եկեղեցու գավթում ։
Հիմնական շինարարական աշխատանքները տեղի են ունեցել 1824-1829 թվականներին։ 1824 թվականի սեպտեմբերի 1-ին «Պլաս դ՛Արմս»-ում դրվել է եկեղեցու անկյունաքարը։ Սրբավայրի կառուցումն ավարտվել է 1830 թվականին, 1841 թվականին ավարտվել է առաջին աշտարակը, 1843 թվականին՝ երկրորդը։ Երբ շինարարությունն ավարտվեց, կառույցը Հյուսիսային Ամերիկայի ամենամեծ եկեղեցին էր շուրջ 50 տարի ։ 1858 թվականին Սամուել Ռասել Ուորենը կառուցել է եկեղեցու նոր երգեհոնը։
Ներքին հարդարման աշխատանքները շատ ավելի երկար են տևել։ Վիկտոր Բուրգեուն, որն աշխատում էր նաև Սուրբ Մարիամի Մայր Տաճարի վրա, այս տաճարի վրա աշխատել է 1872-1879 թվականներին։ Բազիլիկի շինարարությանը մասնակցել է նաև Ջոն Ռեդփատը։
Եկեղեցու շքեղության և մեծ մասշտաբի պատճառով նրա հետևում կառուցվել է Սուրբ սրտի մատուռը (Chapelle du Sacré-Cœur)՝ մի քանի սենյակներով և ավանդատնով։ Կառուցումն ավարտվել է 1888 թվականին։ 1886 թվականին Casavant Frères ընկերությունը եկեղեցում սկսել է կառուցել 32 պեդալներով երգեհոն՝ այն ավարտելով 1891 թվականին, որը կարգավորվող համակցված պեդալներով առաջին երգեհոնն էր, որը գործարկվում էր էլեկտրաէներգիայի միջոցով։
Արտաքին հղումներ
Կատեգորիա:Մոնրեալի Հռոմի կաթոլիկ եկեղեցիներ
Զորավա (այլ կիրառումներ)
Զորավա, կարող է վերաբերել՝
Զորավար (այլ կիրառումներ)
Զորավար, կարող է վերաբերել՝
Գարխինգ
Գարխինգ  (Garching), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 15860 մարդ (2010 թվականի դեկտեմբերի 31-ի տվյալներով)։ Տարածքը 28,16 կմ² է։
Կատեգորիա:Գերմանիայի բնակավայրեր
Կարապի լիճ (բալետ)
Կարապի լիճ, Պյոտր Իլյիչի Չայկովսկու բալետ՝ չորս գործողությամբ։ Գրվել է 1876 թվականին։ Լիբրետտոն Վլադիմիր Բեգիչևի, և, հնարավոր է, Վասիլի Ֆեոդորովիչ Գելցերի։
Սյուժե
Սյուժեի հիմքում ընկած են շատ ֆոլկլորային մոտիվներ, այդ թվում գերմանական լեգենդ, որը պատմում է գեղեցկուհի արքայադուստր Օդետի մասին, որին չար կախարդ` ասպետ Ռոտբարտը կախարդանքով դարձրել է կարապ։ Բալետի չորս գործողություններում իրար փոխարինում են իրական և ֆանտաստիկ պատկերներ։ Տոնելով իր չափահաս դառնալը պալատական զբոսայգում արքայազն Զիգֆրիդը, ուրախանում է ընկերների շրջապատում։ Զբոսայգու վրայով թռչող կարապների երամը կանչում է նրան իրենց հետևից։ Անտառում, լճի ափին, աղջիկ-կարապների մեջ արքայազնը տեսնում է Օդետին, կարապների թագուհուն` թագով զարդարված գլխով։ Տարված նրա գեղեցկությամբ և ցնցված նրա պատմություններով լճի չար տիրոջ՝ Ռոտբարտի հետապնդումների մասին, Զիգֆրիդը երդվում է Օդետին հավերժ սիրո մեջ։
Ամրոցում կազմակերպված պարահանդեսի ժամանակ մոր հրամանով, Զիգֆրիդը պետք է ընտրի հարսնացու։ Սակայն արքայազնը անտարբեր է, մինչև որ հայտնվում է Օդիլիան, որի մեջ Զիգֆրիդը տեսնում է Օդետին։ Նրան և արքայազնը տալիս է նախընտրություն։ Հասկանալով, որ կատարել է ճակատագրական սխալ, Զիգֆրիդը վազում է լճի մոտ ներողամտություն է աղերսում Օդետից, սակայն չի ստանում այն։ Պոկելով Օդետի գլխից թագը, որը պաշտպանում էր նրան հետապնդումներից, արքայազնը մարտահրավեր է նետում Ռոդբարտին։ Նա հույս ունի, որ աղջիկ-կարապը իր հետ կգնա մարդկության աշխարհ։ Հեքիաթում փոթորկուն ալիքները լճի վրա կլանում և կործանում են Օդետին և Զիգֆրիդին։
Առաջնախաղ
Ներկայացման բեմական պատմությունը դժվար է ընթացել։ Առաջնախաղը տեղի ունեցավ 1877 թվականի մարտի 4-ին Մոսկվայի Մեծ թատրոնի բեմում։ Յուրատիպ խորեոգրաֆիան պատկանում էր բալետմայստեր Վենցել Ռեյզինգերին։ Բալետը բաժանվում էր 4 գործողությունների` յուրաքանչյուրում 1-ական արար։ Օդետի և Օդիլիայի առաջին դերակատարը եղավ Պոլինա Կարպովան։ Ռեյզինգերի բեմադրությունը չունեցավ հաջողություն և անհաջող ճանաչվեց։ 1882 թվականին բալետմայստեր Իոսիֆ Հանսենը մասնակի խմբագրեց հին ներկայացումը և 1894 թվականի փետրվարի 17-ին առաջին անգամ ներկայացվեց «կարապների» արարը բալետի 2-րդ գործողության մեջ, նվիրված`Պյոտր Իլյիչ Չայկովսկու հիշատակին։
Արտաքին հղումներ
Կատեգորիա:Ռուսական բալետ Կատեգորիա:Պյոտր Չայկովսկու բալետներ Կատեգորիա:Ինքնասպանությունը հորինվածքներում Կատեգորիա:1877 բալետներ
Էրիկա Հես
Էրիկա Հես (Erika Hess, ), շվեյցարացի լեռնադահուկորդուհի, սլալոմի, հսկա սլալոմի և համակցված ձևի մասնագետ։ Շվեյցարիայի լեռնադահուկային սպորտի հավաքականի անդամ է եղել 1978-1987 թվականներին։ Լեյք Փլեսիդի Ձմեռային օլիմպիական խաղերի բրոնզե մեդալակիր է, աշխարհի վեցակի չեմպիոն։ Երկու անգամ դարձել է աշխարհի գավաթակիր ընդհանուր հաշվում։
Կենսագրություն
Էրիկա Հեսը ծնվել է 1962 թվականի մարտի 6-ին Նիդվալդեն կանտոնի Վոլֆենշիսեն կոմունայում (Շվեյցարիա)։ Առաջին անգամ դահուկով սահել է 4 տարեկանում, 6 տարեկանում արդեն երկու անգամ ոտքը կոտրել է թեքությունից ընկնելու պատճառով։ Մանկությունն անցել է ընտանեկան ֆերմայում, ծնողներին օգնել է տնտեսության գործերում, ամենօրյա աշխատանքի շնորհիվ զգալիորեն մեծացրել է ֆիզիկական ուժը։
1978 թվականի հունվարին՝ 15 տարեկան հասակում, արդեն ընդգրկվել է Շվեյցարիայի ազգային հավաքականի մշտական կազմում և նորամուտը կատարել Աշխարհի գավաթի խաղարկությունում։ 1979 թվականի դեկտեմբերին առաջին անգամ բարձրացել է աշխարհի առաջնության պատվո հարթակին։
Մի շարք անգամներ հաջող ներկայանալու շնորհիվ արժանացել է երկիրը 1980 թվականի Ձմեռային օլիմպիական խաղերում ներկայացնելու պատվին, որտեղ հսկա սլալոնում վերջնակետին չի հասել, իսկ սովորական սլալոմում զբաղեցրել է երրորդ տեղը և նվաճել օլիմպիական բրոնզե մեդալ՝ առաջ թողնելով գերմանացի Քրիստա Քինսհոֆերին և Լիխտենշտայնի ներկայացուցիչ Հաննի Վենցելին։
1981 թվականի հունվարին Հեսն առաջին անգամ դարձել է աշխարհի գավաթակիր, և այդ պահից սկսվել է նրա հաղթական երթը, որը տևել է 1980-ական թվականների գրեթե ողջ ընթացքում։ Այդ ընթացքում շվեյցարացի մարզիկն ընդհանուր առմամբ 31 անգամ հաղթել է աշխարհի առաջնության փուլերում, 76 անգամ գրավել մրցանակային տեղ և 146 անգամ ներառվել ուժեղագույնների տասնյակում։ Չորս անգամ արժանացել է Բյուրեղապակե գլոբուսի սլալոմից, մեկ անգամ համակցված ձևից, երկու անգամ հաղթել է Աշխարհի գավաթի ընդհանուր վիճակագրությունում ։
1982 թվականին Շլադմինգում կայացած աշխարհի առաջնությունում հաղթել է բոլոր երեք ձևերում, որոնց մասնակցել է՝ սլալոմ, հսկա սլալոմ և համակցված։
1984 թվականին Շվեյցարիան ներկայացրել է Սարաևոյի Օլիմպիական խաղերում, որտեղ բացման արարողության ժամանակ եղել է դրոշակակիր, սակայն մրցանակի չի արժանացել. սլալոմում գրավել է 5-րդ տեղը, հսկա սլալոմում՝ յոթերորդ։
Հետագայում զբաղվել է մարզական ճամբարների ու Շվեյցարիայի տարածքում լեռնադահուկային սպորտի մրցումների կազմակերպմամբ։ Ամուսնու և երեք երեխաների հետ ապրում է Սեն-Լեժիե-Լա-Շիեզ կոմունայում։
Նրա փոքր քույրը՝ Մոնիկա Հեսը, նույնպես հայտնի լեռնադահուկորդուհի է։
Արտաքին հղումներ
Կատեգորիա:Շվեյցարացի լեռնադահուկորդներ
Աննա Խոխլովա
Աննա Նիկոլաեվնա Խոխլովա (Анна Николаевна Хохлова, ), ռուս երգչուհի, «Դիսկոտեկա Ավարիա» խմբի մենակատար։
Կենսագրություն
2006 թվականին գերազանց ավարտել է Օզերսկի արվեստի քոլեջի դիրիժորա-երգչախմբային բաժինը։
2011 թվականին Աննան ավարտում է Սանկտ Պետերբուրգի արվեստի և մշակույթի պետական համալսարանի էստրադային-ջազային բաժինը ։ 2011 թվականին Աննան դառնում է Միխայիլ Չերտիշևի «GOODINY» խմբի մենակատարուհին։ Նրանք նկարահանում են մի քանի տեսահոլովակներ։
2012 թվականին Աննան մասնակցում է ուկրաինական X-ֆակտոր շոուի 3-րդ եթերաշրջանին, որտեղ նրան չվերցրեցին եզրափակիչ փուլ։ Շոուից հետո՝ 2012 թվականի նոյեմբերին, ժյուրիի անդամներից մեկի՝ Սերգեյ Պարխոմենկոյի խորհրդով, Աննային ընդունում են «Դիսկոտեկա Ավարիա» խումբ՝ փոխարինելով խմբի նախկին անդամ Նիկոլայ Տիմոֆեևին ։ Աննան 2015 թվականին ամուսնացել է ։
Ծանոթագրություններ
Կատեգորիա:Ռուս երգչուհիներ
Վարդան Արղության-Երկայնաբազուկ
Վարդան (Վլադիմիր) Նիկողայոսի Արղության-Երկայնաբազուկ, հայազգի իշխան Ռուսական Կայսրությունում, Ռուսական կայսրության դիվանագետ, արվեստագետ, նմուշահավաք և ազգային բարերար։
Երիտասարդ տարիներ
Վլադիմիր Արղության-Երկայնաբազուկը սերում է Արղության-Երկայնաբազուկների հայկական իշխանական տոհմից։ Որդին է՝ իշխան, Թիֆլիսի քաղաքագլուխ Նիկողայոս Արղության-Երկայնաբազուկի։ Սովորել է Սանկտ Պետերբուրգի Համալսարանի Իրավագիտության ամբիոնում, ապա Քեմբրիջի համալսարանում։ Ուսման տարիներին ծանոթ է եղել Պյոտր Չայկովսկիի և նրա եղբոր Մոդեստի հետ, ում տան էր մնում ուսման տարիներին։ Սովորելու տարիներին ծանոթանում է Անտոն Չեխովի հետ, ում նա ուղարկում էր իր պատմվածքները՝ լսելու նրա հեղինակավոր կարծիքը դրանց վերաբերյալ։
Դիվանագետ և նմուշահավաք
1898-1912 թվականներին, դիվանագիտական ծառայության ժամանակ, որպես դեսպանատան քարտուղար, Փարիզում նպաստել է Սերգեյ Դյագիլևի «Русские сезоны» ներկայացումների ցուցադրմանը։
Ընկերացել է «Մշակույթի աշխարհ» միավորման անդամների հետ։ Հավաքել է կտավների, գծանկարների, ճենապակյա իրերի և այլ հնությունների մեծաքանակ հավաքածու։
1907 թվականից համագործակցել է Հին Պետերբուրգի թանգարանի հետ, լինելով՝ Ճարտարապետ-նկարիչների միության անդամ, միառժամանակ ղեկավարել է հատուկ հանձնախումբը, որը ուսումնասիրելու և նկարագրելու էր Սանկտ Պետերբուրգը։ Հանձնաժողովի մեջ մտնում էին՝ Ալեքսանդր Բենուան, Իվան Ֆոմինը, Վլադիմիր Պոկրովսկին, Նիկոլայ Վրանգելը, Նիկոլայ Լանսերեն, Վլադիմիր Կուրբատովը, Վլադիմիր Շչուկոն, Պ. Վեյերը և Ալեքսանդր Գաուշը։
1910 թվականին նա դարձել է Ռուսաստանի հնությունների և հուշարձանների պահպանության միության անդամ։ Ռուսական թանգարանի խորհրդի անդամ, 1918-1919 թվականներին եղել է էրմիտաժի նկարների և փորագրանկարների բաժնի հսկիչը։ 1918 թվականին իր անձնական հավքածուից բազմաթիվ գործեր նվիրել է էրմիտաժին և Ռուսական թանգարանին։